Държавен вестник, бр. 91, 2014 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  91
Раздел IV
Регистър на осиновяващи по чл. 113, ал. 1, 
т. 3 СК
Чл. 16. (1) Осиновяващ с обичайно место­
пребиваване в Република България, който 
желае да осинови дете с обичайно место­
пребиваване в чужбина, подава молба до 
Министерството на правосъдието. Молбата 
може да се подаде от или чрез акредитирана 
организация по чл. 116 СК.
(2) Молбата съдържа:
1. кратка информация за осиновява­
щия – име, гражданство, номер и дата на 
издаване на документ за самоличност, датата 
и мястото на раждане, постоянен и настоящ 
адрес;
2. кратка история на семейството на оси­
новяващия;
3. информация за икономическото и соци­
алното му положение;
4. мотиви за осиновяването;
5. държава по обичайното местопребиваване 
на детето, към която да се отправи молбата 
за осиновяване, и характеристики на детето, 
което желае да осинови;
6. подпис на подателя.
(3) Към молбата се прилагат:
1. разрешение от директора на дирекцията 
за социално подпомагане, издадено по реда 
на чл. 86 СК; 
2. социален доклад;
3. документ, който удостоверява, че оси­
новяващият не е лишен от родителски права, 
издаден от съответната компетентна община;
4. документ за здравословното състояние 
на осиновяващия, изготвен от лекар, който 
съдържа оценка на физическото и психичес­
кото здраве на лицето въз основа на минали 
и настоящи заболявания; документът съдържа 
и данни относно наличие/липса на хронични 
заболявания, заразни венерически болести, 
СПИН, туберкулоза и други застрашаващи 
живота болести и следва да бъде издаден 
не по-рано от една година от подаването на 
молбата;
5. удостоверение за съдимост на осиновя­
ващия;
6. заверено копие на документ за само­
личност;
7. документ за платена държавна такса по 
чл. 113, ал. 5 СК.
(4) При осиновяване от съпрузи социалният 
доклад съдържа данни за двамата съпрузи, 
като към молбата се прилага и удостоверение 
за сключен брак.
(5) Когато молбата по ал. 1 се подава от 
или чрез акредитирана организация по чл. 116 
СК, към нея се прилагат сключеният от орга­
низацията договор за обслужване на клиента, 
както и пълномощно за осъществяване на 
посредничество в процедурата по междуна­
родно осиновяване.
(6) Всеки документ се представя в ори­
гинал и в превод на официалния език на 
държавата по обичайното местопребиваване 
на детето, заверен съгласно изискванията на 
съответната държава. В случай че държавата 
по обичайното местопребиваване на детето е 
страна по Конвенцията от 5 октомври 1961 г. за 
премахване на изискването за легализация на 
чуждестранни публични актове, върху ориги­
налите на изготвените в Република България 
документи се поставя апостил, а преводът им 
се заверява съгласно изискванията на съответ­
ната държава. Изискванията не се прилагат 
по отношение на документите по ал. 5.
Чл. 17. (1) Молбата се разглежда в едноме­
сечен срок от подаването є. 
(2) Ако молбата или приложените доку­
менти не отговарят на изискванията на чл. 16, 
Министерството на правосъдието изпраща 
съобщение до осиновяващия или до акредити­
раната организация по чл. 116 СК с указания 
за отстраняване на допуснатите недостатъци 
в едномесечен срок от получаване на съоб­
щението. Същото съдържа и уведомяване, че 
неотстраняването на недостатъците в посо­
чения срок ще предизвика прекратяване на 
производството.
(3) По искане на подателя документите му 
се предоставят за привеждането им в съот­
ветствие с дадените указания. 
(4) Ако подателят не отстрани недостатъците 
в срока по ал. 2, производството се прекратява.
Чл. 18. (1) Осиновяващият се вписва в 
регистъра по чл. 113, ал. 1, т. 3 СК, ако от­
говаря на изискванията за осиновяване по 
СК. Вписването се извършва в едномесечен 
срок от подаване на молбата, съответно от 
представяне на документите по чл. 17, ал. 2 
и съобразно постъпването им.
(2) Министерството на правосъдието пис­
мено уведомява осиновяващия за извършеното 
вписване чрез акредитираната организация 
по чл. 116 СК. Уведомление се изпраща и до 
директора на дирекцията за социално подпо­
магане, издал разрешението по чл. 86, ал. 5 
СК. При отказ за вписване осиновяващият 
се уведомява писмено чрез акредитираната 
организация по чл. 116 СК, като се посочват 
мотивите. Отказът може да бъде оспорен по 
реда на Административнопроцесуалния кодекс.
(3) Всеки осиновяващ се вписва в регистъра 
със свой уникален пореден номер.
(4) За всеки вписан в регистъра осиновя­
ващ, съответно за семейство осиновяващи, 
се създава, поддържа и съхранява преписка.
Чл. 19. (1) При промяна в обстоятелствата, 
при които е вписан в регистъра, осиновяващият 
чрез акредитираната организация по чл. 116 СК 
уведомява Министерството на правосъдието 
в 14-дневен срок от настъпването.